A BIZOTTSÁG HATÁROZATA

(2001. július 27.)

a 92/160/EGK és a 97/10/EK határozat Dél-Afrika régiókba sorolása tekintetében történő módosításáról és a Dél-Afrikából érkező törzskönyvezett lovakra tekintettel megállapított védintézkedésekről szóló 1999/334/EK határozat hatályon kívül helyezéséről

(az értesítés a C(2001) 2367. számú dokumentummal történt)

(EGT vonatkozású szöveg)

(2001/622/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2001/298/EK bizottsági határozattal1 módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre2 és különösen annak 13. cikke (2) bekezdésének a) pontjára,

tekintettel a legutóbb a 96/43/EGK határozattal3 módosított, a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre4 és különösen annak 18. cikkére,

Mivel:

(1) A legutóbb a 2000/619/EK határozattal5 módosított 92/160/EGK bizottsági határozat6 megállapítja a lófélék behozatala tekintetében egyes harmadik országok régiókba sorolását.

(2) A Dél-Afrikából származó törzskönyvezett lovak behozatalának állat-egészségügyi feltételeit a 97/10/EK bizottsági határozat7 állapította meg, amely kialakította Dél-Afrika régiókba sorolását;

(3) Az afrikai lópestis Dél-Afrika Western Cape tartományában történt 1999. májusi kitörésének bejelentését követően a Bizottság elfogadta a Dél-Afrikából érkező törzskönyvezett lovakkal kapcsolatos védintézkedések megállapításáról szóló, 1999. május 7-i 1999/334/EK határozatot8.

(4) Dél-Afrikában több mint két éve nem jegyeztek fel afrikai lópestis esetet Fokváros térségének lópestistől mentes területén vagy a lópestistől mentes területet körülvevő megfigyelési körzetben.

(5) Dél-Afrika illetékes hatóságai átfogó zárójelentést küldtek a Bizottságnak az 1999. évi járványkitörésről és az azóta megtett intézkedésekről. A jelentés főbb megállapításait 2000 novemberében bemutatták a nemzeti afrikai lópestis referencialaboratóriumok éves találkozóján is, a spanyolországi Algete-ben.

(6) Dél-Afrika illetékes hatóságai azonban kérvényezték a régiókba sorolás módosítását a közösségi jogszabályokkal és a Nemzetközi Állatjárványügyi Hivatal (OIE) szabványaival összhangban.

(7) A Dél-Afrikából származó törzskönyvezett lovak behozatalának engedélyezéséhez szükséges a lófélék behozatalára a régiókba sorolás módosítása a 92/160/EGK határozat mellékletének módosítása útján, a 97/10/EK határozat mellékletében meghatározott megfigyelési és védőkörzetek határainak módosítása, valamint az 1999/334/EK határozat hatályon kívül helyezése.

(8) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/160/EGK határozat mellékletében a Dél-Afrikára való hivatkozás helyébe a következő szöveg lép:

"Dél-Afrika3

Fokváros térsége az alábbi körülhatárolás szerint:

északi határ: Blaauwberg Road (M14);

keleti határ: Koeberg Road (M14), Plattekloof Road (M14), N7 főút, N1 főút és M5 főút;

déli határ: Ottery Road, Prince George's Drive, Wetton Road, Riverstone Road, Tennant Road, Newlands Drive, Paradise Road, Union Drive, a Rhodes Drive egészen a Newlands Forestry állomásig és a Table Mountain-i Echo Gorge-on át a Camps Bay-ig;

nyugati határ: a Camps Bay és Blaauwberg Road közötti partvonal."

2. cikk

A 97/10/EK határozat I. melléklete a következőképpen módosul:

1. A régiókba sorolásra vonatkozó (2) bekezdés helyébe az e határozat mellékletében megadott szöveg lép.

2. A 3.1. pont második albekezdése helyébe a következő szöveg lép:

"Azonban eltérés útján a dél-afrikai Mezőgazdasági Minisztérium állat-egészségügyi főosztályvezetője engedélyezheti kizárólag állatorvos vagy a kormány hivatalos alkalmazásában álló illetékes állat-egészségügyi technikus által végrehajtott védőoltásra a gyártó által előírt törzskönyvezett polivalens AHS-vakcina alkalmazását azon lovak esetében, amelyek terv szerint elhagyják a lópestistől mentes területet vagy a megfigyelési körzetet a megfigyelési körzet kerületén kívül, annak elrendelésével, hogy e lovak a mentes területen vagy a megfigyelési körzeten kívüli rendeltetési helyre történő indulás időpontjáig nem hagyhatják el a gazdaságot, valamint a védőoltásnak szerepelnie kell a lóútlevélen."

3. A 3.2. pont helyébe a következő szöveg lép:

"Amennyiben a mentes területen vagy a felügyeleti övezeten kívül kerül sor törzskönyvezett lovak AHS elleni védőoltására, úgy azt állatorvosnak vagy a kormány alkalmazásában álló állat-egészségügyi technikusnak kell végeznie egy, a gyártó által előírt, törzskönyvezett polivalens AHS vakcina alkalmazásával, és a vakcinázás megtörténtét fel kell tüntetni az állatútlevélben."

3. cikk

A 1999/334/EK határozat hatályát veszti.

4. cikk

Ennek a határozatnak a tagállamok a címzettjei.

Kelt Brüsszelben, 2001. július 27-én.

a Bizottság részéről

David BYRNE

a Bizottság tagja

MELLÉKLET

"2. Régiókba sorolás:

2.1. Afrikailópestis-mentes terület.

Fokváros térsége mentes az afrikai lópestistől, a következő körülhatárolás szerint:

- északi határ: Blaauwberg Road (M14);

- keleti határ: Koeberg Road (M14), Plattekloof Road (M14), N7 főút, N1 főút és M5 főút;

- déli határ: Ottery Road, Prince George's Drive, Wetton Road, Riverstone Road, Tennant Road, Newlands Drive, Paradise Road, Union Drive, a Rhodes Drive egészen a Newlands Forestry állomásig és a Table Mountain-i Echo Gorge-on át a Camps Bay-ig;

- nyugati határ: a Camps Bay és Blaauwberg Road közötti partvonal.

2.2. Afrikai lópestis-megfigyelési körzet:

Az afrikailópestis-mentes területet egy legalább 50 km széles megfigyelési körzet veszi körül, amely Fokváros, Vredenburg, Hopefield, Moorreesburg, Malmesbury, Wellington, Paarl, Stellenbosch, Kuilsrivier, Goodwood, Wynberg, Simonstown, Somerset West, Mitchell's Plain és Strand igazgatási kerületeit foglalja magában, és amelyet északon a Berg Rivier, keleten a Hottentots Holland Mountains, délen és nyugaton pedig a tengerpart határol.

2.3. Afrikai lópestis-védőkörzet:

A megfigyelési körzetet egy legalább 100 km szélességű védőkörzet veszi körül, amely magában foglalja a következő hatósági területeket: Clanwilliam, Piketberg, Ceres, Tulbagh, Worcester, Caledon, Hermanus, Bredasdorp, Robertson, Montagu, Swellendam.

2.4. Afrikai lópestissel fertőzött övezet:

A Dél-Afrikai Köztársaság Western Cape tartományán kívül eső területe és Western Cape tartomány azon része, amely kívül esik a lópestistől mentes, a védő- és a megfigyelési övezeten, beleértve a következő hatósági területeket: Varnynsdorp, Vredendal, Laingsburg, Ladismith, Heidelberg, Riversdale, Mossel-öböl, Calitzdorp, Oudtshoorn, George, Knysna, Uniondale, Prince Albert, Beaufort West és Murraysburg."

1 HL L 102., 2001.4.12., 63. o.

2 HL L 224., 1990.8.18., 42. o.

3 HL L 162., 1996.7.1., 1. o.

4 HL L 268., 1991.9.24., 56. o.

5 HL L 215., 2001.8.9., 55. o.

6 HL L 71., 1992.3.18., 24. o.

7 HL L 3., 1997.1.7., 9. o.

8 HL L 126., 1999.5.20., 19. o.